CELEX: 32008R0821
Language: fi
Date: 2008-08-18 00:00:00
Title: Komission asetus (EY) N:o 821/2008, annettu 18 päivänä elokuuta 2008 , neuvoston asetuksen (EY) N:o 1362/2000 muuttamisesta Meksikosta peräisin olevien banaanien tariffikiintiön avaamisen osalta

19.8.2008   
            
            
               FI
            
            
               Euroopan unionin virallinen lehti
            
            
               L 221/23
            
         
      KOMISSION ASETUS (EY) N:o 821/2008,
   annettu 18 päivänä elokuuta 2008,
   neuvoston asetuksen (EY) N:o 1362/2000 muuttamisesta Meksikosta peräisin olevien banaanien tariffikiintiön avaamisen osalta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan yhteisön ja Meksikon yhdysvaltojen kauppaa ja kaupan liitännäistoimenpiteitä koskevaan väliaikaiseen sopimukseen liittyvän yhteisneuvoston päätöksen N:o 2/2000 tariffimääräysten täytäntöönpanosta yhteisön puolesta 29 päivänä kesäkuuta 2000 annetun neuvoston asetuksen (EY) N:o 1362/2000 (1) ja erityisesti sen 4 artiklan,
   sekä katsoo seuraavaa:
   
               (1)
            
            
               Koska oli tarpeen ottaa huomioon Bulgarian ja Romanian liittyminen Euroopan unioniin 1 päivänä tammikuuta 2007, 29 päivänä marraskuuta 2006 allekirjoitettiin Euroopan yhteisön ja sen jäsenvaltioiden sekä Meksikon yhdysvaltojen välisen, taloudellista kumppanuutta, poliittista yhteensovittamista sekä yhteistyötä koskevan sopimuksen toinen lisäpöytäkirja, joka tuli voimaan 1 päivänä maaliskuuta 2007.
            
         
               (2)
            
            
               Maaliskuun 23 päivänä 2000 tehdyn EU–Meksiko-yhteisneuvoston päätöksen N:o 2/2000 (2) tiettyjä säännöksiä on näin ollen mukautettu yhteisneuvoston päätöksen muuttamisesta tehdyllä EU–Meksiko-yhteisneuvoston päätöksellä N:o 2/2008 (3). Mukautukset koskevat tavarakauppaa, alkuperäselvitystä ja julkisia hankintoja. Tässä päätöksessä säädetään uuden vuotuisen tariffikiintiön avaamisesta Meksikosta peräisin olevia banaaneja varten.
            
         
               (3)
            
            
               Kyseisen tariffikiintiön täytäntöön panemiseksi olisi mukautettava asetusta (EY) N:o 1362/2000. Tätä varten olisi avattava uusi tariffikiintiö Meksikosta peräisin olevia banaaneja varten ja suljettava banaaneja koskeva tariffikiintiö, joka avattiin vuonna 2004 komission asetuksella (EY) N:o 1553/2004 (4). Asetuksen soveltaminen päättyi 1 päivänä tammikuuta 2006, kun banaaneista kannettavista tulleista 29 päivänä marraskuuta 2005 annetulla neuvoston asetuksella (EY) N:o 1964/2005 (5) otettiin käyttöön pelkästään tulliin perustuva järjestelmä.
            
         
               (4)
            
            
               Päätöksen N:o 2/2008 mukaan uuden tariffikiintiön olisi oltava avoin kunkin kalenterivuoden 1 päivästä tammikuuta 31 päivään joulukuuta saakka. Kiintiötä olisi sovellettava ensimmäisen kerran kolmannesta päivästä sen jälkeen, kun päätös N:o 2/2008 on julkaistu Euroopan unionin virallisessa lehdessä. Sen vuoksi tätä asetusta olisi sovellettava samasta päivästä alkaen, ja sen olisi tultava voimaan välittömästi.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 1362/2000 seuraavasti:
   
               1)
            
            
               Muutetaan 2 artikla seuraavasti:
               
                           a)
                        
                        
                           Korvataan 5 b kohta seuraavasti:
                           ”5 b.   Tämän asetuksen liitteen järjestysnumeron 09.1834 tariffikiintiöön kuuluvista CN-koodin 0803 00 19 tuotteista kannettava tulli on 70 euroa tonnilta.”.
                        
                     
                           b)
                        
                        
                           Korvataan 6 kohta seuraavasti:
                           ”6.   Lukuun ottamatta tariffikiintiöitä, joiden järjestysnumerot ovat 09.1834, 09.1854, 09.1873 ja 09.1899, tämän asetuksen liitteessä mainitut tariffikiintiöt avataan vuosittain kahdentoista kuukauden ajanjaksoksi, joka alkaa 1 päivänä heinäkuuta ja päättyy 30 päivänä kesäkuuta. Nämä kiintiöt avataan ensimmäisen kerran 1 päivänä heinäkuuta 2000.
                           Tariffikiintiö, jonka järjestysnumero on 09.1834, avataan kalenterivuosittain 1 päivän tammikuuta ja 31 päivän joulukuuta väliseksi ajaksi. Vuonna 2008 tätä kiintiötä sovelletaan 29 päivästä heinäkuuta 2008.
                           Tariffikiintiö, jonka järjestysnumero on 09.1873, avataan 1 päivän toukokuuta 2004 ja 31 päivän joulukuuta 2004 väliseksi ajaksi ja sen jälkeen kalenterivuosittain 1 päivän tammikuuta ja 31 päivän joulukuuta väliseksi ajaksi niin kauan kuin kiintiötä sovelletaan.”.
                        
                     
         
               2)
            
            
               Muutetaan liite tämän asetuksen liitteen mukaisesti.
            
         2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 29 päivästä heinäkuuta 2008.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä elokuuta 2008.
      
         
            Komission puolesta
         
         Stavros DIMAS
         
         
            Komission jäsen
         
      
   
   
      (1)  EYVL L 157, 30.6.2000, s. 1. Asetus sellaisena kuin se on viimeksi muutettuna komission asetuksella (EY) N:o 502/2005 (EUVL L 83, 1.4.2005, s. 12).
   
      (2)  EYVL L 157, 30.6.2000, s. 10.
   
      (3)  EUVL L 198, 26.7.2008, s. 55.
   
      (4)  EUVL L 282, 1.9.2004, s. 3.
   
      (5)  EUVL L 316, 2.12.2005, s. 1. Asetus sellaisena kuin se on muutettuna asetuksella (EY) N:o 1528/2007 (EUVL L 348, 31.12.2007, s. 1).
   
      LIITE
      Muutetaan asetuksen (EY) N:o 1362/2000 liitteessä oleva taulukko seuraavasti:
      
                  1)
               
               
                  Lisätään järjestysnumeroa 09.1845 koskevan ja järjestysnumeroa 09.1847 koskevan rivin väliin seuraava rivi:
                  
                              Järjestysnumero
                           
                           
                              CN-koodi
                           
                           
                              Tavaran kuvaus
                           
                           
                              Vuotuisen tariffikiintiön määrä
                              (nettopaino, jollei toisin ilmoiteta)
                           
                           
                              Tariffikiintiötulli
                              (% vähennys)
                           
                        
                              ”09.1834
                           
                           
                              0803 00 19
                           
                           
                              Banaanit, tuoreet (ei kuitenkaan jauhobanaanit)
                           
                           
                              2 000 tonnia
                           
                           
                              Sovellettava kiinteää tullia”
                           
                        
            
                  2)
               
               
                  Poistetaan järjestysnumeron 09.1871 tariffikiintiötä koskeva rivi.